CELEX: 32008D0592
Language: mt
Date: 2008-07-03 00:00:00
Title: 2008/592/KE: Deċiżjoni tal-Kummissjoni tat- 3 ta’ Lulju 2008 li temenda d-Deċiżjoni 2000/572/KE li tfassal kundizzjonijiet dwar annimali u saħħa pubblika u ċertifikazzjoni veterinarja għall-importazzjoni ta’ preparazzjonijiet ta’ laħam minn pajjiżi terzi fil-Komunità (notifikata taħt id-dokument numru C(2008) 3301) Test b’relevanza għaż-ŻEE

18.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 190/27
               
            DEĊIŻJONI TAL-KUMMISSJONI
      tat-3 ta’ Lulju 2008
      li temenda d-Deċiżjoni 2000/572/KE li tfassal kundizzjonijiet dwar annimali u saħħa pubblika u ċertifikazzjoni veterinarja għall-importazzjoni ta’ preparazzjonijiet ta’ laħam minn pajjiżi terzi fil-Komunità
      (notifikata taħt id-dokument numru C(2008) 3301)
      (Test b’relevanza għaż-ŻEE)
      (2008/592/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b'mod partikolari l-Artikolu 8(1) u (4), u l-Artikolu 9(2)(b) u (4)(b) u (c) tagħha,
      Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-prodotti ta’ l-ikel (2), u partikolarment l-Artikolu 12 tiegħu,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (3), u b’mod partikolari l-Artikolu 9 tiegħu,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (4), u b’mod partikolari l-Artikolu 16 tiegħu,
      Billi:
      
                  (1)
               
               
                  Id-Deċiżjoni tal-Kummissjoni 2000/572/KE (5) tistabbilixxi kundizzjonijiet dwar l-annimali u s-saħħa pubblika u ċertifikazzjoni veterinarja għall-importazzjoni ta’ preparazzjonijiet ta’ laħam minn pajjiżi terzi fil-Komunità.
               
            
                  (2)
               
               
                  Wara li daħlu fis-seħħ ir-Regolamenti (KE) Nri 852/2004, 853/2004 u 854/2004 u r-Regolament tal-Kummissjoni (KE) Nru 2075/2005 tal-5 ta’ Diċembru 2005 li jistabbilixxu regoli speċifiċi dwar kontrolli uffiċjali għat-Trichinella fil-laħam (6), jeħtieġ li jiġu emendati u aġġornati l-kundizzjonijiet Komunitarji dwar is-saħħa u r-rekwiżiti ta’ ċertifikazzjoni għall-importazzjoni fil-Komunità ta’ preparazzjonijiet bil-laħam sabiex jiġu introdotti r-referenzi korretti għal-leġiżlazzjoni l-ġdida.
               
            
                  (3)
               
               
                  TRACES (Trade Control and Expert System) hija sistema veterinarja kompjuterizzata u integrata, introdotta bid-Deċiżjoni tal-Kummissjoni 2004/292/KE tat-30 ta’ Marzu 2004 dwar l-introduzzjoni tas-sistema TRACES u li temenda d-Deċiżjoni 92/486/KEE (7). L-istandardizzazzjoni taċ-ċertifikati tas-saħħa hija essenzjali għall-ipproċessar effettiv bil-kompjuter taċ-ċertifikati fis-sistema TRACES.
               
            
                  (4)
               
               
                  Id-Deċiżjoni tal-Kummissjoni 2007/240/KE tas-16 ta’ April 2007 li tistabbilixxi ċ-ċertifikati veterinarji l-ġodda għall-importazzjoni fil-Komunità ta’ annimali ħajjin, tas-semen, ta’ l-embrijuni, ta’ l-ova u tal-prodotti li joriġinaw mill-annimali fil-qafas tad-Deċiżjonijiet 79/542/KEE, 92/260/KEE, 93/195/KEE, 93/196/KEE, 93/197/KEE, 95/328/KE, 96/333/KE, 96/539/KE, 96/540/KE, 2000/572/KE, 2000/585/KE, 2000/666/KE, 2002/613/KE, 2003/56/KE, 2003/779/KE, 2003/804/KE, 2003/858/KE, 2003/863/KE, 2003/881/KE, 2004/407/KE, 2004/438/KE, 2004/595/KE, 2004/639/KE u 2006/168/KE (8) tistipula li ċ-ċertifikati varji, veterinarji u ta’ saħħa kemm pubblika u dik ta’ l-annimali, meħtieġa għall-importazzjoni ta’ annimali ħajjin, tas-semen, ta’ l-embrijuni, ta’ l-ova, u ta’ prodotti ġejjin mill-annimali fil-Komunità, u ċ-ċertifikati għat-transitu minn ġol-Komunità ta’ prodotti ġejjin mill-annimali, għandhom ikunu bbażati fuq il-mudelli standard taċ-ċertifikati veterinarji fl-Anness I ta’ dik id-Deċiżjoni.
               
            
                  (5)
               
               
                  Għaldaqstant, iċ-ċertifikati mudell imniżżla fl-Annessi II u III tad-Deċiżjoni 2000/572/KE għandhom jinbidlu b’mudelli ġodda sabiex tiġi żgurata l-kompatibbiltà mat-TRACES.
               
            
                  (6)
               
               
                  Biex jiġi evitat tfixkil fil-kummerċ, l-użu taċ-ċertifikati maħruġa skond id-Deċiżjoni 2000/572/KE qabel l-emendi introdotti bid-Deċiżjoni preżenti għandu jiġi awtorizzat għal perjodu ta’ sitt xhur wara d-data ta’ l-applikazzjoni ta’ din id-Deċiżjoni. Dawk iċ-ċertifikati għandhom jiġu aċċettati għall-importazzjoni lejn il-Komunità għal perjodu ta’ 10 xhur wara l-applikazzjoni tad-Deċiżjoni preżenti.
               
            
                  (7)
               
               
                  Id-Deċiżjoni 2000/572/KE għandha għalhekk tiġi emendata skond dan.
               
            
                  (8)
               
               
                  Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2000/572/KE hi emendata kif ġej:
      
                  (1)
               
               
                  L-Artikolu 3 għandu jinbidel b’dan li ġej:
                  “Artikolu 3
                  L-importazzjoni ta’ preparazzjonijiet ta’ laħam hija soġġetta għall-kundizzjonijiet li ġejjin:
                  
                              (1)
                           
                           
                              ikunu ġew prodotti skond ir-rekwiżiti rilevanti stabbiliti fir-Regolamenti (KE) Nru 178/2002 tal-Parlament Ewropew u tal-Kunsill (*), (KE) Nru 852/2004 tal-Parlament Ewropew u tal-Kunsill (**), (KE) Nru 853/2004 tal-Parlament Ewropew u tal-Kunsill (***) u (KE) Nru 999/2001 tal-Parlament Ewropew u tal-Kunsill (****) kif speċifikat fiċ-ċertifikat tas-saħħa li hemm referenza għalih fl-Artikolu 4(2) ta’ din id-Deċiżjoni;
                           
                        
                              (2)
                           
                           
                              ikunu ġejjin minn stabbiliment jew stabbilimenti li jimplementaw programm ibbażat fuq il-prinċipji ta’ l-analiżi ta’ riskju u ta’ punti ta’ kontroll kritiċi (HACCP) skond ir-Regolament (KE) Nru 852/2004;
                           
                        
                              (3)
                           
                           
                              ikunu ġew iffriżati f’temperatura interna mhux ‘il fuq minn –18 °C fl-impjant jew l-impjanti ta’ produzzjoni li jkunu oriġinaw minnhom.
                           
                        
                     (*)  ĠU L 31, 1.2.2002, p. 1."
						
                  
                     (**)  ĠU L 139, 30.4.2004, p. 1."
						
                  
                     (***)  ĠU L 139, 30.4.2004, p. 55."
						
                  
                     (****)  ĠU L 147, 31.5.2001, p. 1.”"
						
               
            
                  (2)
               
               
                  L-Artikolu 4a jiġi emendat kif ġej:
                  
                              (a)
                           
                           
                              F’punt (a), il-kelmiet “Deċiżjoni 94/984/KE” jinbidlu b’ “Deċiżjoni tal-Kummissjoni 2006/696/KE (*****)
                              
                           
                        
                              (b)
                           
                           
                              f’punt (b), il-kelmiet “Deċiżjoni 94/984/KE” jinbidlu b’ “Deċiżjoni tal-Kummissjoni 2006/696/KE”.
                           
                        
            
                  (3)
               
               
                  L-Annessi II u III jinbidlu bit-test fl-Anness għal din id-Deċiżjoni.
               
            Artikolu 2
      Din id-Deċiżjoni għandha tibda tapplika mill-1 ta’ Lulju 2008.
      Madankollu, il-kunsinni ta’ preparazzjonijiet bil-laħam li għalihom inħarġu ċertifikati tas-saħħa skond il-mudell stabbilit bid-Deċiżjoni 2000/572/KE qabel l-emendi introdotti b’din id-Deċiżjoni u b’data ta’ ħruġ qabel il-31 ta’ Diċembru 2008, għandhom jiġu aċċettati għall-importazzjoni lejn il-Komunità sa l-1 ta’ April 2009.
      Artikolu 3
      Din id-Deċiżjoni hija indirizzata lill-Istati Membri kollha.
      
         Magħmula fi Brussell, 3 ta’ Lulju 2008.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 18, 23.1.2002, p. 11.
      
         (2)  ĠU L 139, 30.4.2004, p. 1.
      
         (3)  ĠU L 139, 30.4.2004, p. 55. Ir-Regolament kif emendat l-aħħar bir-Regolament tal-Kummissjoni (KE) Nru 1243/2007 (ĠU L 281, 25.10.2007, p. 8).
      
         (4)  ĠU L 139, 30.4.2004, p. 206. Ir-Regolament kif emendat l-aħħar bir-Regolament tal-Kunsill 1791/2006 (ĠU L 363, 20.12.2006, p. 1).
      
         (5)  ĠU L 240, 23.9.2000, p. 19. Id-Deċiżjoni kif emendata l-aħħar bid-Deċiżjoni 2004/437/KE (ĠU L 154, 30.4.2004, p. 65).
      
         (6)  ĠU L 338, 22.12.2005, p. 60. Ir-Regolament kif emendat l-aħħar bir-Regolament (KE) Nru 1245/2007 (ĠU L 281, 25.10.2007, p. 19).
      
         (7)  ĠU L 94, 31.3.2004, p. 63. Id-Deċiżjoni kif emendata l-aħħar bid-Deċiżjoni 2005/515/KE (ĠU L 187, 19.7.2005, p. 29).
      
         (8)  ĠU L 104, 21.4.2007, p. 37.
      
         ANNESS
         “
               ANNESS II
               Iċ-ċertifikat mudell tas-saħħa ta’ l-annimali u dik pubblika għall-preparazzjonijiet bil-laħam maħsuba għall-kunsinna lejn il-Komunità Ewropea minn pajjiżi terzi
               
                  
               Test ta 'immaġni
               
                  PAJJIŻ
                  Iċ-ċertifikat veterinarju għall-UE
                  I.1. Kunsinnatur
                  Isem
                  Indirizz
                  Tel.Nru
                  I.2. Numru ta' Ċertifikat ta' riferenza
                  I.2.a
                  I.3. Awtorità Ċentrali kompetenti
                  I.4. Awtorità lokali kompetenti
                  I.5. Destinatarju
                  Isem
                  Indirizz
                  Kodiċi Postali
                  Tel.Nru
                  I.6.
                  I.7. Pajjiż ta' oriġini
                  Kodiċi ISO
                  I.8. Reġjun ta' oriġini
                  Kodiċi
                  I.9. Pajjiż ta' destinazzjoni
                  Kodiċi ISO
                  I.10. Reġjun ta'
                  Kodiċi
                  I.11. Pajjiż ta' oriġini
                  Isem
                  Numru approvat
                  Indirizz
                  I.12.
                  I.13. Post ta' tagħbija
                  I.14. Data ta' tluq
                  I.15. Mezz ta' trasport
                  Ajruplan
                  Vaxxel
                  Vagun
                  Vejikolu tat-triq
                  Oħrajn
                  Identifikazzjoni
                  Referenzi Dokumentarji:
                  I.16. BIP tad-dħul fl-UE
                  I.17.
                  I.18. Deskrizzjoni tal-prodott
                  I.19. Kodiċi tal-Komodità (Kodiċi CN)
                  I.20. Kwantità
                  I.21. Temperatura tal-prodotti
                  Iffriżat
                  I.22. Numru ta' pakketti
                  I.23. Identifikazzjoni tal-kontenitur/ Numru ta' siġill
                  I.24. Tip ta' ippakkettar
                  I.25. Prodotti ċċertifikati
                  Konsum uman
                  I.26.
                  I.27. Għall-importazzjoni jew l-ammissjoni fl-UE
                  I.28. Identifikazzjoni tal-prodotti
                  Numru ta ’ l-approvazzjoni ta ’ l-istabbilimenti
                  Speċi
                  (Isem xjentifiku)
                  Tip ta ’ trattament
                  Biċċerija
                  Impjant tal-manifattura
                  Maħżen imkessaħ
                  Numru ta' pakketti
                  Piż nett
                  Parti I: Dettalji tal-kunsinja mibgħuta
               
               
                  
               Test ta 'immaġni
               
                  PAJJIŻ
                  Preparazzjonijiet bil-laħam: MP-PREP
                  II. Tagħrif dwar is-saħħa
                  II.a. In-numru ta’ referenza taċ-ċertifikat
                  II.b.
                  Il-preparazzjonijiet bil-laħam (1) fihom il-komponenti tal-laħam li ġejjin u jissodisfaw il-kriterji indikati aktar ’l isfel:
                  Speċi (A)
                  Oriġini (B)
                  (A) Daħħal il-kodiċi għall-ispeċi rilevanti tal-laħam preżenti fil-preparazzjonijiet bil-laħam fejn BOV = annimali bovini domestiċi (inklużi l-ispeċi Bison u Bubalus u l-annimali mit-taħlit ta’ dawn ir-razez); OVI = nagħaġ domestiċi (Ovis aries) u mogħoż (Capra hircus); EQU = annimali domestiċi ekwini (Equus caballus, Equus asinus u l-annimali mit-taħlit ta’ dawn ir-razez); POR = annimali domestiċi li jappartjenu lill-familja tas-Suidae, Tayassuidae, jew Tapiridae; RAB = fniek domestiċi; PFG = tjur domestiċi u dawk tal-kaċċa mrobbija fl-irziezet; RUF = annimali mhux domestiċi mrobbija fl-irziezet ta’ l-ordni Artiodactyla [ħlief l-annimali bovini (inklużi l-ispeċi Bison u Bubalus u l-annimali mit-taħlit ta’ dawn ir-razez), Ovis aries, Capra hircus, Suidae u Tayassuidae], u tal-familji Rhinocerotidae u Elephantidae; RUW = annimali selvaġġi mhux domestiċi ta’ l-ordni Artiodactyla [ħlief l-annimali bovini (inklużi l-ispeċi Bison u Bubalus u l-annimali mit-taħlit ta’ dawn ir-razez), Ovis aries, Capra hircus, Suidae and Tayassuidae], u tal-familji Rhinocerotidae u Elephantidae; EQW = solipedi selvaġġi mhux domestiċi li jagħmlu mas-subġeneru Hippotigris (Zebra); WLP = lagomorfi selvaġġi; WGB = tjur tal-kaċċa selvaġġi.
                  (B) Daħħal il-kodiċi ISO tal-pajjiż ta’ l-oriġini u, fil-każ ta’ reġjonalizzazzjoni mil-leġiżlazzjoni Komunitarja għall-komponenti tal-laħam rilevanti, ir-reġjun.
                  II.1. Ċertifikazzjoni ta’ Saħħa Pubblika
                  Jien, il-veterinarju uffiċjali li ismi jidher imniżżel hawn taħt, niddikjara li jiena konxju mid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 999/2001 u niċċertifika li l-preparazzjonijiet bil-laħam deskritti hawn fuq ġew prodotti skond dawk ir-rekwiżiti, b'mod partikolari li:
                  II.1.1. huma ġejjin minn stabbiliment(i) li jimplementa(w) programm imsejjes fuq il-prinċipji ta’ l-HACCP skond ir-Regolament (KE) Nru 852/2004;
                  II.1.2. ġew prodotti minn materja prima li ssodisfat ir-rekwiżiti tat-Taqsimiet I sa IV ta’ l-Anness III tar-Regolament (KE) Nru 853/2004; partikolarment li:
                  II.1.2.1. (2) jekk magħmula mil-laħam tal-majjal domestiku, dan il-laħam jissodisfa r-rekwiżiti tar-Regolament tal-Kummissjoni (KE) Nru 2075/2005 li jistabbilixxi regoli speċifiċi dwar il-kontrolli uffiċjali għat-Trichinella fil-laħam, u b’mod partikolari:
                  (2) jew [ġie suġġett għal eżami b’metodu ta’ diġestjoni u ħalla riżultati negattivi;]
                  (2) jew [ġie suġġett għal trattament ta’ ffriżar skond l-Anness II tar-Regolament (KE) Nru 2075/2005;]
                  (2) jew [f’każ ta’ laħam mill-majjal domestiku miżmum biss sabiex jismen u jinqatel, ġej minn razzett jew kategorija ta’ rziezet li kien rikonoxxut uffiċjalment mill-awtorità kompetenti bħala ħieles mit-Trichinella skond l-Anness IV tar-Regolament (KE) Nru 2075/2005;]
                  II.1.2.2. (2) jekk magħmul mil-laħam taż-żiemel jew mil-laħam tal-ħanżir selvaġġ, dan il-laħam jissodisfa r-rekwiżiti tar-Regolament (KE) Nru 2075/2005 li jistabbilixxi regoli speċifiċi fuq il-kontrolli uffiċjali għat-Trichinella fil-laħam u, partikolarment, ikun ġie suġġett għal eżami b’metodu ta’ diġestjoni b’riżultati negattivi;
                  II.1.3. ikunu ġew prodotti skond it-Taqsima V ta’ l-Anness III tar-Regolament (KE) Nru 853/2004 u ffriżati għal temperatura interna ta’ mhux aktar minn – 18 °C;
                  II.1.4. ikunu ġew immarkati b’marka ta’ identifikazzjoni skond it-Taqsima I ta’ l-Anness II tar-Regolament (KE) Nru 853/2004;
                  II.1.5. it-tikketta/i mwaħħla mal-pakkett tal-preparazzjonijiet bil-laħam deskritti hawn fuq għandha/hom marka li tindika li l-preparazzjonijiet bil-laħam jiġu kollha kemm huma minn laħam frisk minn annimali maqtula f’biċċeriji approvati għall-esportazzjoni lejn il-Komunità Ewropea;
                  II.1.6. ikunu jissodisfaw il-kriterji rilevanti mniżżla fir-Regolament (KE) Nru 2073/2005 dwar il-kriterji mikrobioloġiċi għall-prodotti ta’ l-ikel;
                  II.1.7. il-garanziji li jkopru l-annimali ħajjin u l-prodotti tagħhom ipprovduti mill-pjanijiet dwar ir-residwi ppreżentati skond id-Direttiva 96/23/KE, u partikolarment l-Artikolu 29 tagħha, huma sodisfatti;
                  II.1.8. ikunu ġew immarkati b’marka ta’ identifikazzjoni skond it-Taqsima I ta’ l-Anness III tar-Regolament (KE) Nru 853/2004;
                  Parti II: Ċertifikazzjoni
               
               
                  
               Test ta 'immaġni
               
                  PAJJIŻ
                  Preparazzjonijiet bil-laħam: MP-PREP
                  II. Tagħrif dwar is-saħħa
                  II.a. In-numru ta’ referenza taċ-ċertifikat
                  II.b.
                  (2) [II.1.9. jekk fihom materjal minn annimali bovini, ovini jew kaprini, il-laħam frisk użat fil-preparazzjoni tal-preparazzjonijiet bil-laħam għandu jkun suġġett għall-kundizzjonijiet li ġejjin, b’mod li jiddependi mill-kategorija tar-riskju tal-BSE tal-pajjiż ta’ l-oriġini:
                  jew (2) [II.1.9.1. għall-importazzjoni minn pajjiż jew reġjun b'riskju negliġibbli ta' BSE kif imniżżel fl-Anness għad-Deċiżjoni 2007/453/KE:
                  II.1.9.1.1. il-pajjiż jew reġjun huwa kklassifikat skond l-Artikolu 5(2) tar-Regolament (KE) Nru 999/2001 bħala pajjiż jew reġjun li joħloq riskju negliġibbli tal-BSE;
                  II.1.9.1.2. l-annimali li minnhom ġew il-prodotti li joriġinaw minn annimali bovini, ovini u kaprini twieldu, trabbew kontinwament u nqatlu fil-pajjiż b'riskju negliġibbli ta' BSE u għaddew mill-ispezzjonijiet ante-mortem u post-mortem;
                  (2) [II.1.9.1.3. jekk fil-pajjiż jew reġjun kien hemm każijiet indiġeni ta' BSE:
                  jew (2) [l-annimali twieldu wara d-data minn meta bdiet tiġi infurzata l-projbizzjoni fuq l-għalf ta' ruminanti b'ikel magħmul minn laħam u għadam u gambal li ġejjin minn ruminanti],
                  jew (2) [il-prodotti li joriġinaw minn annimali bovini, ovini u kaprini ma fihomx u mhumiex ġejjin minn materjal riskjuż speċifikat kif definit fl-Anness V tar-Regolament (KE) Nru 999/2001, jew laħam separat mekkanikament miksub minn għadam ta' annimali bovini, ovini jew kaprini.]
                  jew (2) [II.1.9.1. għall-importazzjoni minn pajjiż jew reġjun b'riskju kontrollat ta' BSE kif imniżżel fl-Anness għad-Deċiżjoni 2007/453/KE:
                  II.1.9.1.1. il-pajjiż jew reġjun huwa kklassifikat skond l-Artikolu 5(2) tar-Regolament (KE) Nru 999/2001 bħala pajjiż jew reġjun li joħloq riskju kontrollat ta' BSE;
                  II.1.9.1.2. l-annimali li minnhom ġew il-prodotti li joriġinaw minn annimali bovini, ovini u kaprini għaddew mill-ispezzjonijiet ante-mortem u post-mortem;
                  II.1.9.1.3. l-annimali li minnhom ġew il-prodotti li joriġinaw minn annimali bovini, ovini u kaprini ddestinati għall-esportazzjoni ma nqatlux wara li ġew storduti permezz ta' gass injettat fil-kavità kranjali jew maqtula bl-istess metodu jew maqtula b'laċerazzjoni wara sturdament tat-tessut nervuż ċentrali permezz ta' strument tawwali forma ta' virga mdaħħal fil-kavità kranjali;
                  II.1.9.1.4. il-prodotti li joriġinaw minn annimali bovini, ovini u kaprini ma fihomx u mhumiex ġejjin minn materjal riskjuż speċifikat kif definit fl-Anness V tar-Regolament (KE) Nru 999/2001, jew laħam separat mekkanikament miksub minn għadam ta' annimali bovini, ovini jew kaprini.]
                  jew (2) [II.1.9.1. għall-importazzjoni minn pajjiż jew reġjun b'riskju mhux determinat ta' BSE kif imniżżel fl-Anness għad-Deċiżjoni 2007/453/KE:
                  II.1.9.1.1. l-annimali li minnhom ġew il-prodotti li joriġinaw minn annimali bovini, ovini u kaprini ma ġewx mitmugħa ikel magħmul minn laħam u għadam jew gambal li ġew minn ruminanti, u għaddew mill-ispezzjonijiet ante-mortem u post-mortem;
                  II.1.9.1.2. l-annimali li minnhom ġew il-prodotti li oriġinaw minn annimali bovini, ovini u kaprini ma nqatlux wara li ġew storduti permezz ta' gass injettat fil-kavità kranjali jew maqtula bl-istess metodu jew maqtula b'laċerazzjoni wara sturdament tat-tessut nervuż ċentrali permezz ta' strument tawwali forma ta' virga mdaħħal fil-kavità kranjali;
                  II.1.9.1.3. il-prodotti ta' oriġini minn annimali bovini, ovini u kaprini mhumiex ġejjin minn:
                  (i) materjal riskjuż speċifikat kif definit fl-Anness V tar-Regolament (KE) Nru 999/2001;
                  (ii) tessuti nervużi u limfatiċi esposti matul il-proċess tat-tneħħija ta' l-għadam;
                  (iii) laħam separat mekkanikament miksub minn għadam ta' annimali bovini, ovini jew kaprini.
                  II.2. Ċertifikazzjoni tas-Saħħa ta' l-Annimali
                  Jien, il-veterinarju uffiċjali, li ismi jidher hawn taħt, hawnhekk niċċertifika li l-preparazzjonijiet bil-laħam(1) għat-transitu u għall-ħażna(2) deskritti hawn fuq:
                  jikkonsistu f’laħam ġej mill-ispeċijiet li hemm referenza għalihom f'Parti I, kaxxa ta' referenza I 28
                  li huma eliġibbli għall-esportazzjoni mill-Komunità Ewropea bħala laħam frisk u li jissodisfaw ir-rekwiżiti relevanti kollha ta’ l-importazzjoni dwar is-saħħa ta’ l-annimali stabbiliti fid-Deċiżjoni(jiet) (2) (3),
                  u/jew
                  li joriġinaw fi Stat Membru tal-Komunità Ewropea (2) (4).
               
               
                  
               Test ta 'immaġni
               
                  PAJJIŻ
                  Preparazzjonijiet bil-laħam: MP-PREP
                  II. Tagħrif dwar is-saħħa
                  II.a. In-numru ta’ referenza taċ-ċertifikat
                  II.b.
                  II.3. Ċertifikazzjoni tal-Benesseri ta' l-Annimali
                  Jien, il-veterinarju uffiċjali hawn taħt iffirmat, hawnhekk niċċertifika li l-preparazzjonijiet bil-laħam (1) deskritti f’Parti I ta’ dan iċ-ċertifikat ġejjin minn laħam ta’ annimali li ġew ittrattati fil-biċċerija qabel u waqt il-qatla skond id-dispożizzjonijiet rilevanti tal-leġiżlazzjoni tal-Komunità Ewropea.
                  Noti
                  Parti I:
                  Kaxxa ta’ referenza I.7.: isem il-pajjiż ta’ l-oriġini, li jrid ikun l-istess bħal tal-pajjiż li qed jesporta.
                  Kaxxa ta’ referenza I.15.: Għandu jingħata n-numru tar-reġistrazzjoni (vaguni ta’ ferrovija jew kontejner u trakkijiet), in-numru tat-titjira (ajruplan) jew l-isem (vapur). F’każ ta’ ħatt jew tagħbija, min qed jikkunsinna għandu jinforma lill-post ta’ l-ispezzjoni tal-fruntiera bid-dħul tiegħu fil-Komunità Ewropea.
                  Kaxxa ta’ referenza I.19: Uża l-kodiċi tas-Sistema Armonizzata (HS – Harmonised System) ta’ l-Organizzazzjoni Dinjija tad-Dwana: 02.10, 16.01 jew 16.02.
                  Kaxxa ta’ referenza I.20: Agħti l-piż gross totali u l-piż nett totali.
                  Kaxxa ta’ referenza I.21: L-iffriżar jikkorrispondi ma’ temperatura interna ta’ mhux aktar minn – 18 °C.
                  Kaxxa ta’ referenza I.23: Fil-każ ta’ kontejners jew kaxex, għandu jiġi inkluż in-numru tal-kontejner u n-numru tas-siġill (fejn japplika).
                  Kaxxa ta’ referenza I.28: ‘Speċi’ agħżel fost l-ispeċijiet deskritti f’Parti II (A);
                  ‘“Tip ta’ trattament’: indika l-perjodu ta' ħażna (jj/xx/ssss);
                  ‘Maħżen imkessaħ’: jekk hemm bżonn, agħti l-indirizz(i) u n-numru/i ta’ approvazzjoni ta’ mħażen imkessħa.
                  Parti II:
                  (1) Preparazzjonijiet bil-laħam kif stipulati fil-punt 1.15 ta’ l-Anness I tar-Regolament (KE) Nru 853/2004.
                  (2) Żomm kif ikun xieraq.
                  (3) Imxi mal-kundizzjonijiet dwar is-saħħa ta’ l-annimali kif stabbiliti fid-Deċiżjoni 79/542/KEE u/jew Deċiżjoni 2006/696/KE u/jew Deċiżjoni 2000/585/KE. Laħam mill-pajjiż terz esportatur ikkonċernat biss jista’ jintuża fil-manifattura tal-preparazzjonijiet bil-laħam.
                  (4) Laħam ta’ speċijiet u kategoriji li l-importazzjoni tagħhom mill-pajjiż terz ikkonċernat hi awtorizzata mill-Komunità Ewropea biss jista’ jinġieb mill-Istati Membri għall-użu fil-manifattura tal-preparazzjonijiet bil-laħam.
                  Il-kulur tat-timbru u l-firma għandhom ikunu differenti minn dawk tad-dettalji l-oħra fiċ-ċertifikat.
                  Nota għall-importatur: Dan iċ-ċertifikat huwa maħsub għal skopijiet veterinarji biss u għandu jakkumpanja l-kunsinna sa ma tasal fil-post ta' l-ispezzjoni tal-fruntiera.
                  Veterinarju uffiċjali
                  Isem (b’ittri kbar):
                  Kwalifika u titlu:
                  Data:
                  Firma:
                  Timbru:
               
            
            
               ANNESS III
               (TRANSITU U/JEW ĦAŻNA)
               
                  
               Test ta 'immaġni
               
                  PAJJIŻ
                  Iċ-ċertifikat veterinarju għall-UE
                  I.1. Kunsinnatur
                  Isem
                  Indirizz
                  Tel.Nru
                  I.2. Numru ta' Ċertifikat ta' riferenza
                  I.2.a
                  I.3. Awtorità Ċentrali kompetenti
                  I.4. Awtorità lokali kompetenti
                  I.5. Destinatarju
                  Isem
                  Indirizz
                  Kodiċi Postali
                  Tel.Nru
                  I.6. Persuna responsabbli mill-kunsinja fl-UE
                  Isem
                  Indirizz
                  Kodiċi Postali
                  Tel.Nru
                  I.7. Pajjiż ta' oriġini
                  Kodiċi ISO
                  I.8. Reġjun ta' oriġini
                  Kodiċi
                  I.9. Pajjiż ta' destinazzjoni
                  Kodiċi ISO
                  I.10. Reġjun ta'
                  Kodiċi
                  I.11. Pajjiż ta' oriġini
                  Isem
                  Numru approvat
                  Indirizz
                  I.12. Post ta' destinazzjoni
                  Customs warehouse
                  Ship supplier
                  Isem
                  Numru approvat
                  Indirizz
                  Kodiċi Postali
                  I.13. Post ta' tagħbija
                  I.14. Data ta' tluq
                  I.15. Mezz ta' trasport
                  Ajruplan
                  Vaxxel
                  Vagun
                  Vejikolu tat-triq
                  Oħrajn
                  Identifikazzjoni
                  Referenzi Dokumentarji:
                  I.16. BIP tad-dħul fl-UE
                  I.17.
                  I.18. Deskrizzjoni tal-prodott
                  I.19. Kodiċi tal-Komodità (Kodiċi CN)
                  I.20. Kwantità
                  I.21. Temperatura tal-prodotti
                  Iffriżat
                  I.22. Numru ta' pakketti
                  I.23. Identifikazzjoni tal-kontenitur/ Numru ta' siġill
                  I.24. Tip ta' ippakkettar
                  I.25. Prodotti ċċertifikati
                  Konsum uman
                  I.26. Għat-tranżitu fl-UE lejn Pajjiż Terz
                  Pajjiz terz
                  Kodiċi ISO
                  I.27.
                  I.28. Identifikazzjoni tal-prodotti
                  Numru ta ’ l-approvazzjoni ta ’ l-istabbilimenti
                  Speċi
                  (Isem xjentifiku)
                  Tip ta ’ trattament
                  Biċċerija
                  Impjant tal-manifattura
                  Maħżen imkessaħ
                  Numru ta' pakketti
                  Piż nett
                  Parti I: Dettalji tal-kunsinja mibgħuta
               
               
                  
               Test ta 'immaġni
               
                  PAJJIŻ
                  Preparazzjonijiet bil-laħam għat-transitu u/jew ħażna: MP-PREP
                  II. Tagħrif dwar is-saħħa
                  II.a. In-numru ta’ referenza taċ-ċertifikat
                  II.b.
                  II. Ċertifikazzjoni tas-Saħħa ta' l-Annimali
                  Jien, il-veterinarju uffiċjali, li ismi jidher hawn taħt, hawnhekk niċċertifika li l-preparazzjonijiet bil-laħam (1) għat-transitu/ħażna (2) deskritti hawn fuq:
                  II.1. ġejjin minn pajjiż jew reġjun awtorizzat biex jimporta l-ispeċijiet ikkonċernati fil-Komunità Ewropea kif stabbilit fil-[Parti 1 ta’ l-Anness II tad-Deċiżjoni 79/542/KEE u/jew [Parti 1 ta’ l-Anness II tad-Deċiżjoni 2006/696/KE] (3) u/jew [l-Anness I tad-Deċiżjoni 2000/585/KE] (3) waqt il-qatla, u
                  II.2. jikkonformaw mal-kundizzjonijiet rilevanti dwar is-saħħa ta’ l-annimali stabbiliti fiċ-ċertifikazzjoni tas-saħħa ta’ l-annimali fiċ-ċertifikat/i mudell [[BOV]/[POR]/[OVI]/[EQU]/[RUF]/[RUW]/[SUF]/[SUW]/[EQW] (3) f’Parti 2 ta’ l-Anness II tad-Deċiżjoni 79/542/KEE] u/jew [[POU]/[RAT]/[WGM] (3) f’Parti 2 ta’ l-Anness II tad-Deċiżjoni 2006/696/KE] (3) u/jew [[C]/ [E]/[H](3) fl-Anness III tad-Deċiżjoni 2000/585/KE] (3)
                  II.3. ġejjin minn annimali li ġew maqtula u pproċessati fi, jew fil-perjodu ta’ bejn … (4)
                  Noti
                  Parti I:
                  Kaxxa ta’ referenza I.7: Pajjiż u deskrizzjoni tat-territorju. Il-laħam fil-preparazzjonijiet bil-laħam irid jiġi minn pajjiż jew reġjun awtorizzat biex jimporta l-ispeċijiet ikkonċernati fil-Komunità Ewropea kif stabbilit fl-Anness I tad-Deċiżjoni 2000/585/KE u/jew Parti 1 ta’ l-Anness II tad-Deċiżjoni 79/542/KEE u/jew l-Anness I tad-Deċiżjoni 2006/696/KE.
                  Kaxxa ta’ referenza I.15: Għandu jingħata n-numru tar-reġistrazzjoni (vaguni ta’ ferrovija jew kontejner u trakkijiet), in-numru tat-titjira (ajruplan) jew l-isem (vapur). F’każ ta’ ħatt jew tagħbija, min qed jikkunsinna għandu jinforma lill-post ta’ l-ispezzjoni tal-fruntiera bid-dħul tiegħu fil-Komunità Ewropea.
                  Kaxxa ta’ referenza I.19: Uża l-kodiċi tas-Sistema Armonizzata (HS – Harmonised System) ta’ l-Organizzazzjoni Dinjija tad-Dwana: 02.10, 16.01 jew 16.02.
                  Kaxxa ta’ referenza I.20: Agħti l-piż gross totali u l-piż nett totali.
                  Kaxxa ta’ referenza I.21: L-iffriżar jikkorrispondi ma’ temperatura interna ta’ mhux aktar minn – 18 °C.
                  Kaxxa ta’ referenza I.23: Fil-każ ta’ kontejners jew kaxex, għandu jiġi inkluż in-numru tal-kontejner u n-numru tas-siġill (fejn japplika).
                  Kaxxa ta’ referenza I.28: ‘Speċi’: agħżel fost l-ispeċijiet deskritti f’Parti II.2;
                  ‘Tip ta’ trattament’: indika l-perjodu ta' ħażna (jj/xx/ssss);
                  ‘Maħżen imkessaħ’: jekk hemm bżonn, agħti l-indirizz(i) u n-numru/i ta’ approvazzjoni ta’ mħażen imkessħa.
                  Parti II:
                  (1) Preparazzjonijiet bil-laħam kif stipulati fil-punt 1.15 ta’ l-Anness I tar-Regolament (KE) Nru 853/2004.
                  (2) Skond l-Artikolu 12(4) jew l-Artikolu 13 tad-Direttiva 97/78/KE.
                  (3) Żomm kif ikun xieraq.
                  (4) Data jew dati tal-qatla. L-importazzjoni ta' preparazzjonijiet bil-laħam mhix permessa meta l-laħam fil-preparazzjonijiet bil-laħam ikun ġie minn annimali maqtula qabel id-data ta' l-awtorizzazzjoni għall-esportazzjoni lejn il-Komunità Ewropea tat-territorju msemmi taħt Parti I, kaxxa ta’ referenza I.7, jew matul perjodu li matulu jkunu ġew adottati miżuri restrittivi mill-Komunità Ewropea kontra l-importazzjoni ta' laħam ta’ l-ispeċi kkonċernata minn dan it-territorju.
                  Il-kulur tat-timbru u l-firma għandhom ikunu differenti minn dawk tad-dettalji l-oħra fiċ-ċertifikat.
                  Veterinarju uffiċjali
                  Isem (b’ittri kbar):
                  Kwalifika u titlu:
                  Data:
                  Firma:
                  Timbru:
                  Parti II: Ċertifikazzjoni
               
            ”